અમદાવાદ શહેર સહિત રાજ્યભરની શાળાઓમાં મધ્યાહ્ન ભોજન યોજના હેઠળ અપાતા મેનુમાં હવે બાળકોને ઢોકળાંનો સ્વાદ માણવા મળશે. ગુજરાતીઓની અતિલોકપ્રિય વાનગી ખમણ અને ઢોકળાં મેનુમાં પીરસવા માટે સરકાર વિચારણા કરી ચૂકી છે, જેથી ટૂંક સમયમાં જ ગુજરાતી ટ્રેડિશનલ વાનગી ખમણ-ઢોકળાં વિદ્યાર્થીઓ પણ આરોગતા થઇ જશે. હાલમાં મોટા ભાગનાં મધ્યાહ્ન ભોજન કેન્દ્રો સંચાલકોથી ચાલી રહ્યાં છે, જે કેન્દ્રો હાલમાં ખાલી છે તેને હવે સખી મંડળને ચલાવવા આપવા માટેની સરકારે મંજૂરી આપી દેતાં મધ્યાહ્ન ભોજન કેન્દ્રનું સંચાલન હવે અન્ય એજન્સીઓની સાથે સખી મંડળ કરશે.